ડિજિટલ પેમેન્ટ વિશેની તમામ પૂછપરછ માટે હવે રાષ્ટ્રીય સ્તરે ૧૪૪૪૪ નંબર સાથેની હેલ્પલાઈન સરકાર દ્વારા ટૂંંક સમયમાં જ શરૂ કરાશે. ટેક્નોલોજી ક્ષેત્રની અગ્રણી સંસ્થા નેશનલ એસોસિયેશન ઓફ સોફટવેર એન્ડ સર્વિસીસ કંપની (નાસ્કોમ), દેશના ટેલિકોમ ઓપરેટરો તથા નેશનલ ઈન્સ્ટિટ્યૂશન ફોર ટ્રાન્સફોર્મિંગ ઈન્ડિયા (નીતિ આયોગ) સાથે મળીને આ સર્વિસ શરૂ કરવાનું નક્કી કર્યું છે. સાથે સાથે ૧૦ લાખ પોઈન્ટ ઓફ સેલ મશીનની આયાત કરાશે. ડિજિટલ પેમેન્ટને વેગ આપવા માટે વપરાશકારોને સવલતો તથા સ્માર્ટફોન માટે સબસિડી આપવા વિશે સરકાર વિચારી રહી છે.